મતગણતરીમાં પ્રથમ રાઉન્ડમાં ભાજપ આગળ રહ્યું હતું, પરંતુ ત્યાર બાદ કોંગ્રેસનો પક્ષ મજબૂત થતો ગયો. આ બેઠક પર છેલ્લા 27 વર્ષોમાં 6 વાર ચૂંટણી થઇ છે, જેમાં માત્ર એક જ વાર ભાજપનો વિજય થયો હતો. કોંગ્રેસી ધારાસભ્ય પ્રેમસિંહના અવસાન બાદ આ બેઠક ખાલી હોવાથી પેટા-ચૂંટણીનું આયોજન કરવામાં આવ્યું હતું. પરિણામો જાહેર થવાના થોડા સમય પહેલા જ ભાજપે હાર સ્વીકારી લીધી હતી. પરિણામો જાહેર થયા બાદ ભાજપે કહ્યું હતું કે, કોંગ્રેસને પરંપરાગત બેઠક હોવાનો ફાયદો મળ્યો છે અને અમે જનાદેશનો સ્વીકાર કરીએ છીએ. સાથે જ તેમણે એમ કહ્યું હતું કે, તેઓ હારની સમીક્ષા કરશે. આ ચૂંટણીમાં 65.07 ટકા લોકોએ મતદાન કર્યું હતું.